
CONVENI DE COL·LABORACIÓ ENTRE L’AJUNTAMENT DE SANT ADRIÀ DE BESÒS I L'ASSOCIACIÓ DE FAMILIARS DE MALALTS D’ALZHEIMER BSS PER A LA GESTIÓ DELS TALLERS ESTIMULATIUS PELS MALALTS I EL GRUP D’AJUDA MÚTUA (GAM) PER FAMILIARS.


Sant Adrià de Besòs, signat i datat digitalment 
 
Atès que l’Associació de Familiars de Malats d’Alzheimer BSS és una entitat sense ànim de lucre que té com a objectiu el treball amb els malalts d’Alzheimer i el suport emocional i orientació psicològica a llurs familiars, a través dels tallers estimulatius i del projecte GAM.

Els tallers estimulatius són un recurs per a persones amb diagnòstic de deteriorament cognitiu o diagnòstic d’Alzheimer. A cada taller es fa una sessió setmanal a càrrec de professionals de l'AFABSS. Durant el curs, la psicòloga fa seguiment de les persones ateses,  per valorar la permanència o canvi de grup i la possible alta dels tallers a causa de l’evolució de la malaltia així com l’avaluació de les noves persones que estan pendents d’accedir en el programa.  Hi ha dos grups diferenciats segons el grau de capacitats de les persones usuàries diagnosticades:
- Grup I.  format per persones amb la malaltia més avançada i que, per
les seves capacitats, necessiten una atenció més individualitzada.
-Grup II-A.  format per persones amb la malaltia inicial i amb més
capacitats preservades.

El nombre de sessions previstes per a l’any 2026 dels tallers estimulatius, serà de 33, amb una durada de 6 h per sessió mes preparació. Es faran els dimecres durant els mesos de gener a juny i d’octubre a desembre. El nombre previst de persones assistents als tallers estimulatius és de 24 persones, sent el preu de cada sessió de 305€.
.
El projecte GAM és un grup de suport conduit per una psicòloga de gent gran dirigit als familiars d'un malalt diagnosticat d'Alzheimer que assisteix simultàniament als Tallers Estimulatius organitzats per l'Ajuntament, d'aquesta manera es fa una doble atenció: per una banda als malalts i, per l'altra, a la família. Aquestes reunions afavoreixen la confiança dels cuidadors en la cura del malalt i, en elles, també reben suport emocional i orientació psicològica. També es potencia l'aprenentatge, la formació, l'ajuda mútua i el canvi d'aptituds. La psicòloga fa, en setmanes alternes, una sessió amb el GAM i una altra  sessió on fa assessorament individualitzat als cuidadors dels malalts i també fa el seguiment dels malalts als tallers i dels nous usuaris. 
[bookmark: __DdeLink__1837_489662316]El nombre de sessions previstes per a l’any 2026 serà de 33, amb una durada de 3h. Per sessió. Es faran els dimecres durant els mesos de gener a juny i d’octubre a desembre. El nombre previst de familiars assistents a cada un dels grups és de 24 persones, sent el preu de cada sessió de 114€
Atès que és voluntat de l'Ajuntament col·laborar amb el finançament  dels tallers estimulatius i el projecte GAM per a malalts d’Alzheimer i llurs familiars al municipi de Sant Adrià de Besòs.

[bookmark: __DdeLink__3688_2822759815]Atès que la Llei 38/2003, de 17 de novembre, general de subvencions, al seu article 22, punt 2, lletres a) i c) estableix que es podran concedir de forma directa les subvencions previstes nominalment al pressupost de les entitats locals i  a la base 25, apartat 3. h), núm. 22 figura l’aplicació pressupostària  nominativa 104.2317.48047 «aportació a AFABSS, per a la realització dels tallers a malalts d’Alzheimer i llurs familiars», amb una dotació econòmica d’import de 13.780€.

[bookmark: _GoBack]Vist el decret d’alcaldia, de data 4 de juny de 2026, que aprova concedir una aportació econòmica a  AFABSS, per a la realització dels tallers a malalts d’Alzheimer i llurs familiars, així com el text d’aquest conveni que regula l’aportació.


REUNITS

[bookmark: __DdeLink__19447_2705700374]D’una banda, la Sra. Filomena Cañete Carrillo, en la seva condició d’Alcaldessa de l’Ajuntament de Sant Adrià de Besòs, en ús de les atribucions que li confereix el Decret legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, i

D’altra banda, la Sra. Anna Espí  Boscà en la seva condició de Presidenta de l’Associació de familiars de malalts d’Alzheimer BSS (AFABSS), amb CIF  G64127558.

Les parts compareixents es reconeixen amb la capacitat i representació suficients per atorgar el present conveni i

MANIFESTEN
		
I.- Que l’Associació de familiars de malalts d’Alzheimer BSS (AFABSS) és una entitat que figura inscrita al Registre Municipal d’Entitats de Sant Adrià de Besòs amb el número 82, que té com a objectiu el treball amb els malalts d’Alzheimer i el suport emocional i orientació psicològica a llurs familiars, a través dels tallers estimulatius i del projecte GAM. D'aquesta manera es fa una doble atenció per una banda als malalts i per l'altra a les persones cuidadores.

II. Que Des de l'Ajuntament de Sant Adrià de Besòs es volen dur  a terme polítiques socials d’atenció a malalts d’Alzheimer i suport emocional a llurs familiars i cuidadors, entre les quals s’inclouen els tallers estimulatius i el projecte GAM que duu a terme l’Associació de familiars de malalts d’Alzheimer BSS (AFABSS) al municipi.

PACTES

Primer.- OBJECTE DEL CONVENI

L’objecte d’aquest conveni és finançar el treball amb els malalts d’Alzheimer i el suport emocional i orientació psicològica a llurs familiars, a través dels tallers estimulatius i del projecte GAM, que duu a terme l’Associació de familiars de malalts d’Alzheimer BSS (AFABSS).

Segon.- FINANÇAMENT
L'Ajuntament de Sant Adrià cooperarà en el finançament de les activitats a dalt esmentades amb un import de 13.780€, amb càrrec a la partida pressupostària 104.2317.48047 del pressupost municipal vigent, d’acord amb allò previst a les bases d’execució del pressupost.

El pagament de la subvenció es realitzarà una vegada s'hagi pres l'acord, per part de l’Alcaldia, pel qual s'aprovi la subvenció en la seva totalitat i en concepte de bestreta a la seva  formalització, mitjançant la signatura del present conveni.

L'Entitat beneficiària Associació de familiars de malalts d’Alzheimer BSS,   entitat sense ànim de lucre,  quedarà exempta de la prestació de fiança en garantia del pagament anticipat de la subvenció, en atenció al seu caràcter i tipologia de servei.

Aquesta subvenció serà compatible amb altres fonts de finançament.

Tercer.- OBLIGACIONS DE L'ASSOCIACIÓ DE FAMILIARS DE MALALTS D’ALZHEIMER BSS (AFABSS)

Impartir els tallers estimulatius per a malalts diagnosticats del municipi i dur a terme la gestió psicològica i emocional de llurs familiars mitjançant el Grup d’Ajuda Mútua (GAM) durant l’any 2026.

L'Entitat beneficiària Associació de familiars de malalts d’Alzheimer BSS (AFABSS),  com a data màxima el dia 29 de gener de 2027, justificarà a l'Ajuntament de Sant Adrià de Besòs, mitjançant documents oficials i/o fulls de salaris i cotitzacions a la Seguretat Social (les factures, tiquets o rebuts hauran de complir els requisits establerts en el RD 1619/2012),  la despesa feta amb les aportacions rebudes, entre l’1 de gener i el 31 de desembre de 2026. 

També elaborarà una memòria explicativa de les accions desenvolupades.

A la justificació presentada s’haurà d’incloure una declaració responsable on consti si s’han rebut altres subvencions, ajuts, ingressos o recursos per a la mateixa finalitat, fent constar que la suma total dels ingressos percebuts no supera el cost total del projecte subvencionat. 

Així mateix, caldrà adjuntar còpia de la publicitat editada (cartells, programes, fullets, publicacions digitals o altres materials de difusió), si n’hi hagués, en la qual haurà de constar expressament la menció: «Amb el suport de l’Ajuntament de Sant Adrià de Besòs». 

En cas que no s’hagi editat publicitat impresa o material gràfic, s’haurà d’indicar expressament: «No s’adjunta publicitat impresa perquè no s’ha editat cap document». Tanmateix, s’haurà d’aportar algun enllaç a xarxes socials, pàgina web o altres canals digitals on consti la difusió de la col·laboració de l’Ajuntament.

Quart.- OBLIGACIONS DE L’AJUNTAMENT DE SANT ADRIÀ DE BESÒS

Fer el seguiment i suport tècnic per al compliment dels objectius establerts, tant en els aspectes tècnics com en els de la justificació econòmica.

Cinquè.- VIGÈNCIA DEL CONVENI

El present conveni té vigència des de la data de la seva signatura fins al  fins al 31 de desembre de 2026, podran justificar despeses realitzades durant tot l’any natural.

Sisè.- RÈGIM JURÍDIC DE LES SUBVENCIONS

L'aportació econòmica de l'Ajuntament de Sant Adrià resta subjecta al règim jurídic que regula les subvencions d’acord amb el que disposa  la Llei 38/2003, de 17 de novembre, general de subvencions i el Reial Decret 887/2006, de 21 de juliol, pel qual s’aprova el seu  Reglament i, restarà condicionada, si escau, a la seva efectiva concessió.

Setè.- PROTECCIÓ DE DADES

Les parts signants d'aquest conveni es comprometen a donar compliment a la normativa sobre protecció de dades, en especial, el Reglament (UE) 2016/679 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) , la Llei orgànica 3/2018, de 5 de desembre, de protecció de dades personals i garantia dels drets digitals i, en tot allò que no s’oposi a la normativa anterior, al Reial decret 1720/2007, de 21 de desembre. En particular, pel que fa a l'obligació d'utilitzar i tractar les dades que s'obtinguin per a la finalitat objecte del conveni i d'acord amb la normativa aplicable; a mantenir el deure de secret respecte de les dades de caràcter personal a què s'hagi tingut accés i a informar les persones afectades dels drets que els corresponen d'acord amb l'article 13 del reglament general de protecció de dades i l’article 11 de La Llei orgànica 3/2018, de 5 de desembre, de protecció de dades personals i garantia dels drets digitals. Per l'execució d’allò que preveu el present Conveni, AFABSS, encarregada del tractament, i tot el personal destinat a aquest servei, se sotmet a la normativa enumerada en el paràgraf anterior .

Aquesta comunicació de dades personals és necessària per a la correcta execució d’aquesta addenda al Protocol de Pobresa energètica subscrit  per les parts,  fonamentant-se en una missió realitzada en interès públic.

Els signants i les persones de les quals per l’acompliment de l’objecte del present conveni es tractin dades personals, seran informades del que a continuació s’indica sobre el tractament de les seves dades: 
Les dades personals recollides i tractades es conservaran durant tota la vida del conveni  i posteriorment, es conservaran bloquejades per un període addicional de 10 anys per a atendre responsabilitats legals. Arribat aquest moment seran suprimides definitivament.
 
No es realitzaran comunicacions de dades a tercers excepte obligació legal. En qualsevol cas, les parts poden comptar amb prestadors de serveis per a la realització d'algunes tasques que actuaran com a encarregats de tractament i que estaran obligats contractualment a complir amb les seves obligacions legals, a mantenir la confidencialitat i secret de la informació.

Les persones de les quals es tractin dades personals  tenen, dins dels límits de la Legislació vigent relativa a la protecció de dades, els drets d'accés, rectificació, oposició, supressió de les dades personals que els concerneixen i un dret de limitació i portabilitat de les seves dades personals. També tenen dret a enviar instruccions específiques sobre el destí de les seves dades personals després de la seva defunció.  Per a exercir qualsevol d'aquests drets, poden enviar una sol·licitud:
	
· Per al tractament realitzat per Associació de Familiars de Malats d’Alzheimer BSS: email a afabss2@gmail.com o per correu postal a Espais Arnús. Carrer Arnús, 66 1º 08911 Badalona
· Per al tractament realitzat per l’Ajuntament de Sant Adrià de Besòs: email a bústia de correu del delegat de protecció de dades dpd@sant-adria.net.


Igualment, els interessats poden posar en coneixement de l’Agència Espanyola de Protecció de Dades, qualsevol situació que considerin que vulnera els seus drets.

Ambdues parts es comprometen a que la informació intercanviada serà tractada amb estricta confidencialitat i s'utilitzarà exclusivament per als fins establerts en aquesta addenda. 

Vuitè.- CAUSES RESOLUCIÓ

Són causes de resolució del conveni:
a) El compliment del seu objectiu.
b) El mutu acord de les parts.
c) L’incompliment de qualsevol dels seus pactes.
d) La inobservança de la normativa vigent.
e) L’expiració del termini de vigència.

En cas de resolució anticipada per incompliment dels requisits i de les obligacions establertes per a la concessió de la subvenció, així com en els supòsits de l’article 37 de la Llei 38/2003, de 17 de novembre, l’Associació de familiars de malalts d’Alzheimer BSS (AFABSS) assumeix l’obligació de reintegrament dels fons atorgats.

Novè.- QÜESTIONS LITIGIOSES

Les qüestions litigioses que puguin sorgir en la interpretació i compliment del conveni, se substanciaran davant de la jurisdicció contenciosa administrativa.

Desè.- EFECTIVITAT

L’efectivitat i eficàcia d’aquest conveni de col·laboració resta supeditada, si s’escau, a la seva aprovació o ratificació per parts dels òrgans competents de cadascuna de les entitats signants.

I en prova de conformitat se signa el present conveni per duplicat exemplar, en el lloc que consta en l’encapçalament.


Ajuntament de Sant Adrià de Besòs             Associació Familiars Malalts
                                                                      d’Alzheimer BSS
              





  
Filomena  Cañete Carrillo                              Anna Espí Boscà
Alcaldessa                                                     Presidenta
 



  

En dono fe:
Secretari

